

**PROTOKOLL**

**Ekstraordinær Generalforsamling i   
Nordstrand Idrettsforening**

**Dato: 16. juni 2015 klokken 19.30**

Til behandling forelå følgende saker:

1. **Åpning ved styrets leder Robert Hagen**

Styreleder ønsket velkommen.

1. **Godkjennelse av stemmeberettigete**

Det ble foreslått at oppsatt liste over fremmøtte brukes som bevis for den enkeltes deltakelse på årsmøtet. Til sammen 24 stemmeberettigede medlemmer tegnet seg på listen.

**Vedtak**: Tatt til etterretning

1. **Godkjennelse av innkallelse, sakliste**

Det ble foreslått å godkjenne den måten møtet var innkalt på med den oppsatte sakliste og forretningsorden, og erklære møtet for lovlig satt.

**Vedtak**: Godkjent

1. **Valg av ordstyrer, referent samt to representanter til å underskrive protokollen.**

Som dirigent ble foreslått Robert Hagen. Som referent ble foreslått Ole Magnus Skisland. Til å underskrive protokollen ble foreslått: Magnus Aaløkken og Trond Ingebretsen.

**Vedtak**: Godkjent

**5. Det er planlagt undervarme og utvidelser av fotballbanene ved Niffen, og det forutsetter godkjenning av finansieringsplan.**

Generalforsamlingen i Nordstrand Idrettsforening vedtar at foreningen investerer inntil 6.0 mill. kr. inkl MVA i oppgradering av fotball anleggene på Niffen.  
   
Investeringen består i å installere undervarme på Store kunst, ny kunstgressbane til 7’er og 5’er fotball på området som benevnes Minikunsten og ny tribune på hovedbanen.  
   
Parallelt vil Oslo kommune bytte kunstgressdekket på hovedbanen slik at den totale verdien av oppgraderingene av fotballanleggene på Niffen vil være i størrelsesorden 10 mill. kr.  
   
Generalforsamlingen vedtar at inntil 3,25 mill. kr. av investeringen kan lånefinansieres.  
Det foreligger et lånetilsagn fra Dnb på 2,6 mill. kr., hvilket innebærer at det tas høyde for at klubben kan låne ytterligere 0,65 mill. dersom styret finner dette nødvendig.  
   
Deler av investeringen er planlagt finansiert med tippemidler samt at det forutsettes at MVA refunderes. Totalt utgjør tippemidler og MVA refusjon 2,38 mill. kr. Generalforsamlingen vedtar at MVA og tippemidler mellomfinansieres med klubbens egenkapital.

**Vedtak**: Vedtatt, enstemmig.

Møte ble hevet kl. 19:50

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  
Ordstyrer Referent  
Robert Hagen /s/ Ole Magnus Skisland /s/

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_  
Protokollvitne Protokollvitne  
Trond Ingebretsen /s/ Magnus Aaløkken /s/